**OZNAM PRE PACIENTOV MUDr. Mariany KREMPASKEJ**

Poskytovateľ zdravotnej starostlivosti MUDr. Mariana Krempaská ku dňu 31.05. 2018 na vlastnú žiadosť ukončí svoju činnosť. Bezodkladne po ukončení činnosti MUDr. Krempaská odovzdá zdravotnú dokumentáciu do úschovy Bratislavského samosprávneho kraja.

V zmysle platnej legislatívy **lekár samosprávneho kraja zašle zdravotnú dokumentáciu, ktorá bude v úschove samosprávneho kraja lekárovi, s ktorým pacient uzatvorí dohodu o poskytovaní zdravotnej starostlivosti, na základe jeho písomného vyžiadania**.

**Zdravotná dokumentácia v úschove úradu sa do rúk pacientov nevydáva.**

Pre poskytovanie **všeobecnej ambulantnej zdravotnej starostlivosti pre deti a dorast** bol obvod

* Bratislava - mestská časť Čunovo: celá obec,
* Bratislava - mestská časť Jarovce: celá obec,
* Bratislava - mestská časť Rusovce: celá obec

určený poskytovateľovi **SI Medical, s.r.o., Tematínska 5/A, 851 05 Bratislava.**

Občania Mestských častí Jarovce, Rusovce, Čunovo už môžu v rámci poskytovania všeobecnej ambulantnej zdravotnej starostlivosti pre deti a dorast kontaktovať tohto nového poskytovateľa. Slobodná voľba lekára zostáva zachovaná *(občan si môže vybrať iného poskytovateľa a tento iný poskytovateľ s občanom môže uzatvoriť dohodu...).*

Príslušnosť osoby podľa jej trvalého/prechodného bydliska do zdravotného obvodu jednotlivých poskytovateľov zdravotnej starostlivosti si občania môžu pozrieť na stránke [www.e-vuc.sk](http://www.e-vuc.sk) .

 JUDr. Ing. Jana Ježíková v.r.

 riaditeľka odboru zdravotníctva BSK